Úrad vlády SR						    Na rokovanie vlády SR
Sekcia hospodárskej politiky						    dňa 6. 6. 2001
									    k číslu: 3939/2001
									    k bodu: 8

S t a n o v i s k o 

k návrhu na vydanie rozhodnutia o privatizácii časti štátneho podniku
Stavivá Košice, štátny podnik – časť Bardejov, Dukelská ul. 15 – Sklad č. 05

I.

         Materiál predkladá ministerka pre správu a privatizáciu národného majetku na základe §10 ods. 1 a 13 a § 10a ods. 2 zákona č.92/1991 Zb. o prevode majetku štátu na iné osoby v znení neskorších predpisov.

         V materiáli je predložený návrh na privatizáciu uvedenej časti štátneho podniku priamym predajom spoločnosti STAVIMAX, s.r.o. so sídlom v Košiciach. Nadobúdateľ privatizovaného majetku ako jediný splnil všetky požadované podmienky a kritériá výberového konania. Privatizovaný areál bude spoločnosť využívať ďalej ako skladový a obchodný priestor.

II.

         Materiál nebol predmetom medzirezortného pripomienkového konania.

III.

         Kúpna cena privatizovanej časti štátneho podniku, ktorá sa  navrhuje vo výške 500 tis. Sk, je veľmi nízka  v  porovnaní  s účtovnou hodnotou (6001 tis. Sk) a trhovou hodnotou podľa znaleckého posudku (5885 tis. Sk). V nadväznosti na rozvojové zámery nadobúdateľa privatizovaného majetku  je potrebné kvantifikovať dopad na zamestnanosť.

          Predložený návrh je na rokovanie Porady  ekonomických ministrov vlády SR zaradený dňa 4.6.2001.

           Odporúčame, aby vláda SR o predloženom návrhu rozhodla podľa záveru rozpravy a s prihliadnutím na pripomienku k návrhu kúpnej ceny.

Bratislava   2. 6. 2001